ОБОСНОВКА НА ТЕХНИКО ИКОНОМИЧЕСКИТЕ ПОКАЗАТЕЛИ В ПРОИЗВОДСТВОТО И НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ НА „ТЕЦ ГОРНА ОРЯХОВИЦА“ ЕАД

гр. ГОРНА ОРЯХОВИЦА

1. За новия ценови период 01.07.2015 г. до 30.06.2016 г. прогнозните технико икономически показатели и ценообразуващи елементи са изготвени в съответствие с програмата на двата завода – Завод за спирт и Завод за захар, които са основни консуматори на топлоенергия от ТЕЦ. За периода се очаква по – добро натоварване в сравнение с отчетната 2014 г., а именно две кампании за преработка на 47 000 т. сурова захар и 10 месеца работа със Завод за спирт при ниско натоварване на ПГ№3 от 12 т./ч. или реализация на 105 264 Мвтт.е. и производство на 9 900 Мвт ел.ен.

За новия ценови период се предвижда продажба на 5 680 Мвтч ел.енергия, като – 3 360 Мвтч е високо ефективната комбинирана ел.енергия, която ТЕЦ ще продаде на заводите от групата на „Захарни заводи“ АД (в изпълнение на чл.162, ал.1 ...количествата, които производителя ползва за собствени нужди и собствено потребление по смисъла на чл.119, ал.1) и 2 320 Мвтч е високоефективна ел. енергия произведена над количествата за собствено потребление и е предвидена за изкупуване от обществен доставчик или краен снабдител.

1. Условно постоянни разходи.

2.1 Обосновка на разходите за амортизации.

Отчитането на дълготрайните активи и амортизациите в дружеството е съгласно МСС 16 и приетата счетоводна политика. Имотите, машините, съоръженията и оборудването се оценяват първоначално

по себестойност, включваща цената на придобиване, както и всички преки разходи за привеждането на актива в работно състояние.

Последващите разходи, които възникват във връзка с ДМА след първоначалното признаване, се признават в Отчета за всеобхватните доходи в периода на тяхното възникване освен, ако има вероятност те да спомогнат на актива да генерира повече от първоначално предвидените бъдещи икономически изгоди и когато тези разходи могат надеждно да бъдат оценени и отнесени към актива. В тези случаи разходите се добавят към себестойността на актива. Амортизацията на дълготрайните материални активи се начислява като се използва линейният метод върху оценения полезен живот на отделните групи активи, както следва:

|  |
| --- |
| години ГАК (%) |

- Сгради 25 4

- Машини и оборудване 3,5-10 10-30

- Нематериални дълготрайни активи 2-6,7 15-50

- Транспортни средства и стопански инвентар 6,7 15

Амортизациите започват да се начисляват от месеца, следващ месеца, в който е въведен актива.

Избраният праг на същественост за дълготрайните нематериални активи е в размер на 500 лева.

През периода 2015 г. - 2016 г. дружеството ще направи инвестиции за изграждането на ново депо, за трайно депониране на утаената пепелина и шлака, подмяна на силов трансформатор 6 300 kVA, закупуване на вакуум прекъсвачи. Прилагаме **справка 1** инвестиционна програма на дружеството и **справка 2** - отчет на извършените инвестиции през 2014 г.

На база инвентарната книга на ТЕЦ Горна Оряховица ЕАД е направено разделянето на ДМА участващи при производството на топло и електро енергия. ДМА участващи при комбинираното производство на топло и ел. енергия се приемат като „общи” за производството, например без парогенераторите и съоръжения към тях не може да се произвежда електрическа енергия, офис оборудване и др. също влизат като общи за комбинираното производство. ДМА участващи само за производство на електрическа енергия са генераторите и прилежащите към тях съоръжения, а ДМА участващи за производството само на топлоенергия са РОУ и БРОУ, Бойлерна станция. При „ТЕЦ Горна Оряховица” ЕАД няма инсталации за разделно производство на топлоенергия и инсталации за пренос. Консуматорите на топлоенергия са свързани с паропроводи на колектор 6Ата захранващ се с отработена пара след турбината.

Прилагаме **справка 3,** където ДМА са разделени съответно за производство на топло и електроенергия и общо за двата продукта за периода 2015 г.

* 1. Обосновка на разходите за ремонт.

В ремонтната програма на ТЕЦ са залегнати мероприятия, които са неотложни с цел обезпечаване на безаварийната и надеждна работа на съоръженията. Планувани са ремонти по ПГ №1, ПГ №3, в химичен цех, турбинен цех и Въглеподаване. Прилагаме **справка 4** – ремонтна програма. Ремонтните дейности са прогнозирани с оглед работните часове на съоръженията и поддръжката на тяхната експлоатационна годност и осигуряване на безопасна работа на персонала. Предвидени са ремонти на някои възли от централата, като се има в предвид старото оборудване, износената арматура на съоръженията и увеличаване на честотата на авариите – пробиви по изпарителните системи на котлите, пробиви по парни и водни магистрали и др. това налага провеждането на значителен по обем ремонтни дейности. В **справка 5** прилагаме отчета за извършените ремонтни мероприятия за 2014 г.

2.3 Обосновка на разходи за заплати и възнаграждения – Предвиждаме увеличаване на разходите за заплати на база отчет за 2014 г. с 4 % за 2015 г. За определянето им е взето в предвид производствената програма на дружеството, а именно работа през цялата година. Също така е увеличен средно списъчния брой на персонала на 97 броя във връзка с изпълнение на Комплексно разрешително №54/2005 г. за закриване на съществуващия сгуроотвал и въвеждане в експлоатация на утаителни полета и водооборотен цикъл Поради повишаване на минималната работна заплата и същевременно изравняването с някои основни работни заплати ще се наложи промяна на същите и актуализация на други. Предвидени са и средства за изплащане на обезщетения при пенсиониране, поради навършване на пенсионна възраст на някой работници. Също така повишаването на заплатите е свързано и с политиката на ръководството за поддържане нормален стандарт на живот за региона на работещите в дружеството.

2.4 Разходите за осигуровки са на база действащите осигурителни прагове и са преценени спрямо разходите за работна заплата.

2.5 Обосновка на разходите пряко свързани с регулираните дейности по ЗЕ .

Разходите за 2015 г. и 2016 г. включени в тази част на УПР се запазват на нива от 2014 г. Определени са на база оценка и анализ на отчет за 2014 г. Всички разходи се запазват на едно ниво с отчетната години, с изключение на:

– транспортни разходи, които намаляват поради понижение на цената на горивата;

- разходи за балансиране по правилата за търговия с електрическа енергия

Като участник в балансираща група, дружеството е задължено да подава ежедневни информация за прогнозни товари за производство и реализация на електрическа енергия. Характера на режима на работа на дружеството – неравномерно потребление на топлинна енергия от консуматорите създава сериозни пречки при точно прогнозиране на количества произведена енергия. Резултатът след заплащане от страна на ТЕЦ на енергия за небаланс е понижение на крайната цена на ел. енергия на ТЕЦ. Разходът е изчислен на база средна цена за небаланс за периода м. януари и м. февруари 2015 г.

- разход надбавка Еризп чл.7, ал.8 от НРЦЕЕ – След изменение на Наредба №1 от 18.03.2013 г. за регулиране на цените на ел.енергията – издадена от председателя на ДКЕВР, обн. ДВ бр.33/2013 г. в сила от 05.04.2013 г. изм. и доп. ДВ бр. 17/2014, изм. и доп. ДВ бр. 4/2015 г. в сила от 01.02.2015 г. ТЕЦ предвижда този разход за новия ценови период 2015 г. – 2016 г.

Прилагаме копие от фактури за изразходваните средства до момента на подаване на заявлението.

1. Обосновка променливи разходи

Тези разходи следват производствената програма и ефективността на производството.

3.1.Цената на въглищата за 2015 г. е образувана на база наличните въглища на склад, към 01.03.2015 г. и дължимите доставки на въглища по анекс от 21.08.2014 г. към договор за доставка на въглища от 31.08.2009 г. Прилагаме **справка 6**. Към тази цена са прибавени разходите за ЖП маневра, която е 2,20 лв./т.

3.2. Цената на природния газ е определена съгласно цените на газовото дружество Овергаз Север за количество до 200 х. н.м3 с равномерно потребление.

3.3.Разходите за закупуване на вода, консумативи (хим. реагенти за омекотяване на речната вода) са прогнозирани на база увеличеното производството на топло и електроенергия, и на база промени в цените за закупуването им. ХВОХ

3.4.Разходи за закупуване на ел.енергия.

Когато ТЕЦ работи на нисък товар – 12 т/ч ТГ №1 произвежда много малко електроенергия и се налага закупуването на такава за покриване на СН ел.ен.. При пускане и спиране на котлите до включване на ТГ №1 в паралел и след изключването му и в периоди на ремонти също се закупува ел.енергия. За това предвиждаме за 2015 г. и 2016 г. закупуване допълнително на 640 Мвт ел.енергия.

В сравнение с отчетната 2014 г. са намалени с 249 Мвтч, поради увеличеното производство и поради това че, очакваме работа през цялата година ( през 2014г. имахме и период на ремонт м. септември – м. октомври, какъвто през 2015 г. не се предвижда).

3.5.Разходите за външни услуги се запазват на ниво отчет 2014 г.

3.6.Разходите за акциз на въглищата и природен газ са изчислени на база действащото законодателство и се определят в справки 1 до 9 за периода 2015 г. – 2016 г., съгласно „Указания за образуване на цените на топлинната енергия и на електрическата енергия от комбинирано производство при регулиране чрез метода „норма на възвръщаемост на капитала“.

3.7. Обосновка на движението на емисии парникови газове през ценови период 01.07.2015 г.- 30.06.2016 г.

Съгласно Годишен доклад за емитирани емисии парникови газове на „Захарни заводи“АД гр. Г.Оряховица за 2014г., направените през същата година покупка и продажба на емисии и остатък от квоти за 2013 г., можем да направим заключението, че в края на 2014 г. имаме остатък от квоти в размер на 47 574т.

За периода 01.01. 2015 г. - 30.06.2015 г., съгласно прогнозите за дейността на „ТЕЦ Г.Оряховица“ ЕАД и другите поделения на дружеството, определяме емитиране на 31103,81 тона емисии СО2. Отчитайки количеството отпуснати квоти за периода, в неговия край ще разполагаме с остатък емисии от СО2 28951,19 тона . Тези количества, заедно с безплатно разпределените квоти за периода 01.07. 2015 г.- 30.06.2016г. ще се изразходят . Прогнозираните количества емисии за времето 01.07. 2015 г.- 30.06.2016г. са 62 315 тона СО2. Необходимото количество квоти, които „Захарни Заводи“ АД трябва да закупи е 8696,31 тона. В момента цената на 1 тон емисии е 7,0 - 7,4 евро. Тенденцията е към повишаване, като в края на периода се очаква да стигне около 9 евро на тон. На тази база прогнозираме сума от 78 266,79 евро, или 153 076,54лв, необходима за покупка на недостига от квоти – прилагаме **справка 7**.

Изп. директор……………

(инж. Анатолий Ботов)